Dié selfoonnetwerk kraai weer koningArgieffoto MTN is weer in MyBroadband se selfoonnetwerk-kwaliteitsverslag as die beste selfoonnetwerk in die land aangewys. In die jongste verslag vir die vierde kwartaal van 2019 het MTN, soos in die drie ander kwartale van 2019, weer geseëvier. Die verslag is gegrond op meer as 310 000 spoedtoetse wat deur duisende gebruikers gedoen is tussen 1 Oktober en 31 Desember 2019. Die navorsing wys Suid-Afrika het ŉ gemiddelde selfoonaflaaispoed van 26,73 megagrepe per sekonde en ŉ gemiddelde oplaaispoed van 9,53 megagrepe per sekonde. MTN het volgens die jongste verslag die hoogste gemiddelde aflaaispoed, naamlik 40,64 megagrepe per sekonde, gevolg deur Vodacom se 32,23 megagrepe per sekonde, Telkom se 21,63 se megagrepe per sekonde, Rain se 16,44 megagrepe per sekonde en Cell C se 16,48 megagrepe per sekonde. Om die beste selfoonnetwerk in Suid-Afrika te bepaal word ŉ netwerkkwaliteit-punt vir elke netwerk uitgewerk deur die aflaaispoed, oplaaispoed en vertragings (latensie) in ag te neem. Die telling uit 10 toon dan hoe die netwerk in verhouding tot ander netwerke vergelyk.